section_heading: Metropolitan
paragraph_text: Pogled na Toledo je ostao u El Grecovom vlasništvu sve do njegove smrti 1614. godine. Pretpostavlja se da je slika nakon toga bila u posjedu njegova sina Jorgea Manuela barem do 1621. Njezin sljedeći vlasnik je bio Pedro Salazar de Mendoza iz Toleda koji ju je 1629. prodao Pedru Lasu de la Vegi te je bila u vlasništvu obitelji Vega. Kada se obitelj preselila u Madrid, Pogled na Toledo se nalazio u palači Oñate.